***** ΚΑΝΟΝΙΣΜΟΣ (ΕΟΚ) αριθ. 745/87 ΤΗΣ ΕΠΙΤΡΟΠΗΣ της 16ης Μαρτίου 1987 που παρεκκλίνει από τον κανονισμό (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο και την καταβολή των επιστροφών στην παραγωγή των σιτηρών και της ορύζης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1449/86 (4), τον κανονισμό (ΕΟΚ) αριθ. 1009/86 του Συμβουλίου της 25ης Μαρτίου 1986 για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού (5), και ιδίως το άρθρο 6, Εκτιμώντας: ότι το παράρτημα Ι του κανονισμού (ΕΟΚ) αριθ. 2169/86 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 472/87 (7), προσδιορίζει τους συντελεστές που πρέπει να χρησιμοποιηθούν για να υπολογιστεί η επιστροφή στην παραγωγή που καταβάλλεται όταν τα παράγωγα προϊόντα του αμύλου χρησιμοποιούνται για να παρασκευαστούν επιλέξιμα προϊόντα· ότι οι συντελεστές που εφαρμόζονται στα προϊόντα που υπάγονται στις κλάσεις 35.05 και 38.12 του κοινού δασμολογίου δεν αντικατοπτρίζουν κατ' ανάγκη τη σχετική αξία του αμύλου που περιέχεται σ' αυτά τα προϊόντα στην κοινοτική αγορά και ότι είναι αναγκαίο να τροποποιηθούν οι συντελεστές αυτοί για μια περίοδο κατά τη διάρκεια της οποίας είναι δυνατό να δοθεί ο ακριβής ορισμός των προϊόντων αυτών και να εκπονηθούν μέθοδοι που επιτρέπουν τον καθορισμό της συνθέσεως των εν λόγω προϊόντων · ότι πρέπει, κατά συνέπεια, να προβλεφθεί παρέκκλιση από τον κανονισμό (ΕΟΚ) αριθ. 2169/86 για μια περίοδο που λήγει στις 31 Δεκεμβρίου 1987· ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κατά παρέκκλιση από τον κανονισμό (ΕΟΚ) αριθ. 2169/86, μέχρι τις 31 Δεκεμβρίου 1987, το κείμενο σχετικά με τις κλάσεις 35.05 και 38.12 του κοινού δασμολογίου του παραρτήματος αντικαθίσταται από το ακόλουθο κείμενο: 1.2.3 // // // // «Κλάση του κοινού δασμολογίου // Περιγραφή εμπορευμάτων // Ποσότητα αμύλου που είναι αναγκαία για την παραγωγή ενός τόνου - συντελεστής - // // // // 35.05 // Δεξτρίνη και κόλλες δεξτρίνης· άμυλα κάθε είδους διαλυτά ή φρυγμένα· κόλλες από άμυλα κάθε είδους (4): // // // Α. Δεξτρίνη· άμυλα κάθε είδους διαλυτά ή φρυγμένα // 1,14 // // Β. Κόλλες από δεξτρίνη ή από άμυλο κάθε είδους // 1,14 // 38.12 // Α. Είδη για κολλάρισμα παρασκευασμένα και παρασκευάσματα (4): // // // Ι. Με βάση αμυλώδεις ύλες // 1,14 // // // (4) Η επιστροφή στην παραγωγή πληρώνεται με βάση την περιεκτικότητα της ξηρής ουσίας σε άμυλο ή δεξτρίνη.» Άρθρο 2 Ο παρών κανονισμός αρχίζει να ισχύει την 1η Απριλίου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Μαρτίου 1987.

[Source: multi_eurlex | Tokens: 2794]